ลือกันให้แซด 18 ก.พ. 53
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 18 กุมภาพันธ์ 2553
18 ก.พ. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 18 กุมภาพันธ์ 2553
*** ตลาดหุ้นเอเซีย บวก 1-2 % ตามดัชนีดาวโจนส์สหรัฐและราคาน้ำมันดิบที่ปรับตัวขึ้น ส่วนหุ้นไทยบวกเล็กน้อยไม่ถึง 1 % ดัชนีปิด 697.49 จุด เพิ่มขึ้น 4.76 จุด มูลค่าซื้อขาย 12,797.24 ล้านบาท 
*** ต่างชาติซื้อสุทธิเล็กน้อย 192 ล้านบาท สถาบัน-พอร์ตโบรกช่วยซื้อดันตลาด 



ธีรพันธุ์ จิตตาลาน
*** ระหว่างที่ตลาดหุ้นรอลุ้นระทึกตัดสินยึดทรัพย์ 7.6 หมื่นล้านบาท ของ “ทักษิณ ชินวัตร” วันที่ 26 ก.พ.  นี้ ถ้าไม่มีข่าวร้ายเข้ามาช่วงนี้ตลาดหุ้นน่าจะทรงตัวบวกแคบ ๆ ได้ตามแรงซื้อหุ้นที่คาดผลประกอบการดี แถมปันผล
 
 
*** หุ้นอีแอบ EE ( อีเทอเนิล เอนเนอยี ) หายไปพักใหญ่ ๆ กลับมาซู่ซ่ากับแรงเก็งกำไรผลประกอบการมีกำไรจากการขายธุรกิจอาหารทะเล ราคาทำท่าไปซิลลิ่ง แต่ลงมาแป๊กที่ 1.32 บาท พุ่ง 17 สตางค์ หรือเฉียด 15 %   .....เล่นเอาหุ้นเครือข่ายอย่าง บล.บีฟิท ( BSEC ) คึกไปด้วย บวก 15 สตางค์ ทำปิด 1.36 บาท 
***  เมเจอร์ ซีนีเพล็กซ์ ( MAJOR ) จับมือ “กันตนา” ตั้งบริษัทร่วมทุนรุกธุรกิจเคเบิลทีวี  จับตางานนี้ 2 ยักษ์ มาร่วมมือกัน รายเล็ก  ๆ จะทำยังไง ????
***  “ธีรพันธุ์ จิตตาลาน" เอ็มดี บลจ.นครหลวงไทย ไม่เชื่อการเมืองรุนแรงจนหุ้นทรุด  นี่ถ้าคิดเร็วกว่านี้จะออก "กองทุนหุ้น 26 ก.พ."  มาคอยช้อนหุ้นถูกในตลาดซะเลย ช่วงที่นักลงทุนกลัวๆ เป็นโอกาสลงทุนจริงๆ
*** รถหรู เอส.อี.ซี. ( SECC ) ฟ้องศาลดำเนินคดีอาญาและแพ่ง กรรมการ ผู้บริหารชุดเก่าข้อหาฉ้อโกงแล้ว ทั้ง “ สมพงษ์ วิทยารักสรรค์ “ “ไพบูลย์ สุขสุธรรมวงศ์” อดีตเอ็มดี  หรือชื่อใหม่ “ กรวิวัฒน์ วัฒนะธรรมวงศ์” รวมทั้งลิ่วล้ออีก 2 คน “ นิภาพร คมกล้า” และ “วราภรณ์ หรือพิชยาฎา สิงห์สุข”